open-index/open-wikipedia-markdown huggingface dataset:
433 Eros

Planétka **433 Eros** bola pomenovaná po gréckom bohovi lásky Erosovi. Je to planétka typu S približne 13 × 13 × 33 km veľká, druhá najväčšia blízkozemská planétka. Je to takisto planétka, ktorá pretína dráhu Marsu.

thumb|350px|Tento obrázok asteroidu 433 Eros, zosnímaný 14. februára 2000, zobrazuje pohľad z jedného konca planétky naprieč žľabom na jej spodnej strane smerom k náprotivnej strane. Na tejto mozaike, vytvorenej z dvoch obrázkov potom, čo bola na obežnú dráhu umiestnená kozmická sonda NEAR, je možné vidieť rysy merajúce naprieč iba 35 metrov. Balvany veľkosti domov sú prítomné na viacerých miestach; jeden leží na okraji gigantického krátera, ktorý oddeľuje dva konce planétky. Taktiež je viditeľná jasná škvrna na planétke v ľavej hornej časti tohto snímku. Tesne pod ňou možno vidieť plytké žľaby, ktoré sa tiahnu súbežne s veľkým rozmerom planétky.

Bola navštívená sondou NEAR Shoemaker, ktorá najprv zakotvila na jej orbite a fotografovala povrch a následne 12. februára 2001 na konci svojej misie, pristála na povrchu planétky použijúc iba svoje manévrovacie motory.

Povrchová gravitácia závisí od vzdialenosti bodu na povrchu od ťažiska planétky. Je veľmi premenlivá pretože planétka nie je guľatá, ale má predĺžený orechovitý (alebo zemiakovitý) tvar. Teplota na dennej strane dosahuje okolo 100 °C a na nočnej −150 °C. Jej hustota je 2,400 kg/m3, rovnaká ako hustota zemskej kôry. Otočí sa za 5,27 hodín.

Vedci predpokladajú, že väčšina väčších kameňov roztrúsených po Erose pochádza z jedného krátera, ktorý vznikol kolíziou s meteoritom pred približne 1 Ga (1 miliarda rokov).

Na Eros si robí nárok Gregory W. Nemitz z OrbDev. V súlade s princípom vlastníctva usadlosti požaduje od NASA poplatok za parkovanie a úschovu a to vo výške 20 centov za rok pobytu sondy NEAR Shoemaker na planétke. V súčasnosti je predmetná požiadavka na súde.

## Pozri aj
* Zoznam geologických útvarov na 433 Eros

## Iné projekty

## Externé odkazy

* sonda NEAR Shoemaker 
* fotografie sondy NEAR 
* Film: pristátie sondy NEAR Shoemaker 

Eros
Kategória:Planétky 251 – 500
Kategória:Astronomické objekty objavené v roku 1898
Studená vojna (druh konfliktu)

**Studená vojna** označuje druh vojny, v ktorom znepriatelené strany nebojujú proti sebe otvorene. Opakom studenej vojny je tzv. horúca vojna. 

V studenej vojne okrem menších konfliktov nie sú nasadené zbrane. Zväčša znepriatelené strany podporujú iné štáty, ktoré medzi sebou bojujú v horúcej vojne. Termín bol prvýkrát použitý v roku 1947. Termín prvýkrát použil George Orwell v článku *You and the Atomic Bomb* (Ty a atómová bomba) uverejnenom v britskom časopise *Tribune* 19. októbra 1945.

Najznámejšou studenou vojnou je Studená vojna medzi USA a spojencami, hlavne krajinami NATO, na jednej strane a Sovietskym zväzom a jeho satelitmi, hlavne krajinami Varšavskej zmluvy, na strane druhej.

## Externé odkazy
* George Orwell: You and the Atomic Bomb 

Kategória:Druhy vojny
Psamathe (mesiac)

**Psamathe** alebo **Psamate** je prirodzený satelit Neptúna.

Kategória:Mesiace Neptúna
Kategória:Astronomické objekty objavené v roku 2003
Najáda (mesiac)

**Najáda** alebo **Naiad** alebo **Neptún III** je prirodzený satelit Neptúna. Bol objavený v septembri 1989, z obrázkov od Voyageru 2. 
Naiad má priemer iba 58 km. Jeho hmotnosť ani strednú hustotu nepoznáme. Okolo Neptúna obieha po kruhovej dráhe v rovine rovníka planéty vo vzdialenosti 48 200 km raz za 0.29 dňa. Je to Neptúnov najmenej jasný mesiac so zdanlivou jasnosťou 25m.

Bol pomenovaný po Najádach z gréckej mytológie. Pôvodne niesol označenie **S/1989 N 6**.

## Referencie

Kategória:Mesiace Neptúna
Kategória:Astronomické objekty objavené v roku 1989
Talassa (mesiac)

**Talassa** alebo **Thalassa** je v poradí druhý prirodzený satelit Neptúna. Bol objevený a zatiaľ preskúmaný len raz sondou Voyager 2 v roku 1989. Bol pomenovaný po dcáre boha Aithéra a bohyne Hemery z gréckej mytológie. Pôvodné označenie mesiaca bolo **S/1989 N 5**. Obieha vo vzdialenosti 50 000 kilometrov a veľkosť je stanovená na 80 kilometrov.

## Referencie

## Iné projekty

Kategória:Mesiace Neptúna
Kategória:Astronomické objekty objavené v roku 1989
Despína (mesiac)

**Despína** alebo **Despina** je prirodzený satelit Neptúna. Je tretí najbližší mesiac planéty Neptún. Bol objavený a zatiaľ preskúmaný len jednou sondou Voyager 2 v júli 1989 a objavil ho Stephen Synnott. Je pomenovaný po Despoine, dcáre Poseidóna a Démétér z gréckej mytológie. Jeho pôvodné označenie bolo **S/1989 N 3**.

## Iné projekty

## Referencie

Kategória:Mesiace Neptúna
Kategória:Astronomické objekty objavené v roku 1989
Galatea (mesiac)

**Galatea** je prirodzený satelit Neptúna. Bol objavený a zatiaľ preskúmaný len raz sondou Voyager 2 v roku 1989. Je pomenovaný po dcére morského boha Nérea Galateii z gréckej mytológie. Jeho pôvodné označenie bolo **S/1989 N 4**.

## Iné projekty

Kategória:Mesiace Neptúna
Kategória:Astronomické objekty objavené v roku 1989
Larisa (mesiac)

**Larisa** alebo **Larissa** je prirodzený satelit Neptúna. Bol objevený 24. mája 1981 a preskúmaný sondou Voyager 2 v roku 1989. Je pomenovaný po Larisse, milenke boha Poseidóna z gréckej mytológie. Pôvodné označenie mesiaca bolo **S/1981 N 1**.

## Referencie

## Iné projekty

Kategória:Mesiace Neptúna
Kategória:Astronomické objekty objavené v roku 1981
Proteus (mesiac)

**Proteus** je prirodzený satelit planéty Neptún a súčasne najväčší z novoobjavených Neptúnových satelitov, teda satelitov objavených po Tritone a Nereide. S jeho priemerom 428 km je to druhý najväčší mesiac Neptúna. Proteus je jedným z najtemnejších objektov v slnečnej sústave. Naspäť do priestoru odráža iba 6% dopadajúceho slnečného svetla. Jeho povrch je pokrytý veľkým množstvom kráterov.

Kategória:Mesiace Neptúna
Kategória:Astronomické objekty objavené v roku 1989
Nereida (mesiac)

**Nereida** alebo **Nereid** je prirodzený satelit planéty Neptún. Je to mesiac s najvýstrednejšou známou obežnou dráhou spomedzi všetkých mesiacov a súčasne aj jeden z najvzdialenejších mesiacov Neptúna.

Kategória:Mesiace Neptúna
Kategória:Astronomické objekty objavené v roku 1949
Abelova cena

**Abelova cena** je ocenenie udeľované každoročne nórskym kráľom vynikajúcim matematikom. Cena bola založená v roku 2002 pri príležitosti dvojstého výročia narodenia nórskeho matematika Nielsa Henrika Abela a je pomenovaná jeho menom. Cieľom ceny je propagácia a zvyšovanie prestíže matematiky, najmä medzi mládežou.

O nositeľovi ceny každoročne rozhoduje komisia piatich matematikov na nórskej akadémii vied. Cena je navrhnutá podľa vzoru Nobelovej ceny, ktorá sa neudeľuje za matematiku. Nórsky štát založil v roku 2001 pre cenu fond v hodnote 200 000 000 NOK (cca. 23,93 miliónov €). Laureát ceny dostane z tohto fondu odmenu vo výške 6 miliónov nórskych korún (cca. 718 tisíc €).

## Ocenení

## Referencie

## Pozri aj
* Wolfova cena za matematiku
* Nobelova cena
* Fieldsova medaila
* Wienerova cena

## Externé odkazy
* abelprisen.no – Oficiálna stránka Abelovej ceny 


Kategória:Vedecké ocenenia
Kategória:Ceny za matematiku
Kategória:Eponymické termíny v matematike
Brhlíkovité

**Brhlíkovité** (*Sittidae*) sú čeľaď radu vrabcotvaré.

Sú to malé vtáky (11 – ), s veľkou hlavou, silným šidlovitým zobákom, krátkymi silnými nohami s ostrými drápmi a krátkym chvostom. Bývajú veľmi pestrí, obe pohlavia rovnako alebo veľmi podobne sfarbené. Všetko sú to stromové vtáky, šplhajúce po kmeni, niekoľko druhov sa však prispôsobilo aj životu na skalách. Sú to hmyzožravci, ale môžu sa živiť aj semenami (najmä v zime).
Obývajú Severnú Ameriku, Euroáziu aj Austráliu. V Európe žije jeden rod s troma druhmi. Na Slovensku žije iba jediný druh brhlík lesný (*Sitta europaea*).

## Druhy
*brhlík lesný/brhlík obyčajný/brhlík európsky,	*Sitta europaea*
*brhlík skalný,	*Sitta neumayer*
*brhlík bieloprsý,	*Sitta carolinensis*
*brhlík tehlovoboký *Sitta nagaensis*
*brhlík kašmírsky *Sitta cashmirensis*
*brhlík gaštanový*Sitta castanea*
*brhlík bielochvostý *Sitta himalayensis*
*brhlík hrdzavosluchý *Sitta victoriae*
*brhlík drobný *Sitta pygmaea*
*brhlík hnedohlavý *Sitta pusilla*
*brhlík korzický *Sitta whiteheadi*
*brhlík dubový *Sitta ledanti*
*brhlík červenoprsý *Sitta krueperi*
*brhlík plavý*Sitta villosa*
*brhlík borovicový*Sitta yunnanensis*
*brhlík čiernotemenný/brhlík čiernohlavý	*Sitta canadensis*
*brhlík bielolíci *Sitta leucopsis*
*brhlík dlhozobý *Sitta tephronota*
*brhlík čiernočelý/brhlík zamatovočelý *Sitta frontalis*
*brhlík žltozobý *Sitta solangiae*
*brhlík taka *Sitta oenochlamys*
*brhlík čiernobruchý *Sitta azurea*
*brhlík veľký *Sitta magna*
*brhlík pestrý *Sitta formosa*

V širšom zmysle sa do tejto čeľade zaraďujú aj murárikovité (*Tichodromidae*) a v minulosti aj dnes samostatná čeľaď Neosittidae.

## Iné projekty
Soľ

**Soľ** môže byť:
* hovorovo: kuchynská soľ, pozri chlorid sodný
* kamenná soľ (vo všetkých významoch)
* v chémii: druh zlúčeniny, pozri soľ (chémia)
* obec v okrese Vranov nad Topľou, pozri Soľ (okres Vranov nad Topľou)

## Pozri aj
* Sol
* Soľ nad zlato
Hustota zaľudnenia

[náhľad|Hustota zaľudnenia podľa [Zoznam štátov|štátov v roku 2006]]
náhľad|Hustota zaľudnenia podľa jednotiek administratívneho členenia štátov (provincií, krajov a pod.) v roku 1987
**Hustota zaľudnenia** alebo **hustota obyvateľstva** je demografická charakteristika intenzity zaľudnenia daná pomerom počtu obyvateľov a rozlohy územia, ktoré obyvateľstvo obýva. Dá sa vyjadriť vzorcom:

H \, = \, \frac{P}{A}

kde H udáva hustotu zaľudnenia, P je počet obyvateľov a A je rozloha územia, ktoré obyvateľstvo obýva. Hustota zaľudnenia sa spravidla udáva v počte obyvateľov na jeden štvorcový kilometer (obyv./km2), príp. na jeden hektár (ha), resp. v krajinách, ktoré používajú imperiálne jednotky sa udáva v počte obyvateľov na jednu štvorcovú míľu (angl. *square mile*, skratka *sq mi*, príp. *mi<sup>2</sup>*; 1 mi2 = 2,589988110336 km2), príp. na jeden aker (ac; 1 ac = 0,404685 ha).

Takto vypočítaná hustota zaľudnenia sa nazýva aj **všeobecná hustota zaľudnenia**. Oproti nej sa **špecifická hustota zaľudnenia** vzťahuje len na:
* užšie vymedzenú plochu (napr. na poľnohospodársku pôdu, ornú pôdu, zastavanú plochu),
* užšie vymedzené obyvateľstvo (napr. mestské obyvateľstvo, obyvateľstvo ekonomicky činné v pôdohospodárstve, priemysle a pod.),
* užšie vymedzenú plochu aj obyvateľstvo (napr. obyvateľstvo ekonomicky činné v pôdohospodárstve na rozlohu ornej pôdy).

## Referencie

## Pozri aj
* Zoznam štátov podľa hustoty obyvateľstva

Kategória:Geografia obyvateľstva
Kategória:Demografia
Ríša zla

**Ríša zla** () je termín, ktorým americký prezident Ronald Reagan označil Sovietsky zväz. Prvýkrát použil termín 8. júna 1982 v britskej Dolnej snemovni a zopakoval ho v roku 1983 vo svojom prejave v Orlande na Floride.

Kategória:Studená vojna
Turingova cena

**Cena A. M. Turinga** (angl. *ACM A.M. Turing Award*) je ocenenie, udeľované každoročne Asociáciou výpočtovej techniky (ACM) jednotlivcom za ich technický prínos počítačovej komunite. Prínos by mal mať trvalú a výraznú dôležitosť pre celý odbor. Väčšina ocenených osobností boli počítačoví vedci.

Cena je pomenovaná po Alanovi Mathisonovi Turingovi (19121954), britskom matematikovi, ktorý je považovaný za jedného zo zakladateľov modernej počítačovej vedy. Turingova cena sa niekedy označuje ako *[[Nobelova cena]] [[informatika|informatiky]]*, lebo je najdôležitejším ocenením v tomto odbore.

Do roku 2006 Turingovu cenu sponzorovala spoločnosť Intel vo výške 100 000 USD. V rokoch 20072013 cenu sponzorovali Intel a Google, jej výška bola 250 000 USD. Od roku 2014 je sponzorom Google a cena je vo výške 1 000 000 USD.

## Zoznam držiteľov

## Referencie

## Iné projekty

## Externé odkazy
* Oficiálna stránka Turingovej ceny

## Zdroj


Kategória:Vedecké ocenenia
Kategória:Alan Turing
Kategória:Eponymické termíny v informatike
Hugo Junkers

**Hugo Junkers** (* 3. február 1859, Rheydt – † 3. február 1935, Gauting) bol nemecký vynálezca a konštruktér lietadiel a leteckých motorov.

## Život
 
Hugo Junkers začínal ako technik zaoberajúci sa plynovým kúrením. V roku 1892 si zariadil firmu na výrobu plynových prietokových ohrievačov a plynového kúrenia Junkers & Co. Už v roku 1894 prihlásil patent na prvé plynové kúpeľné kachle, ktoré sa stali známe pod označením *Junkers Gas-bade-ofens*. Avšak omnoho viac než o vývoj plynových kúpeľných kachlí sa Junkers zaujímal o vytvorenie použiteľného plynového motora. 

V priebehu týchto prác zostrojil v roku 1892 celkom iný objav - zariadenie na meranie skupenského tepla kalorimeter, ktorý podstatne ovplyvnil budúcnosť celej oblasti tepelnej techniky. Pri práci na plynovom motore v koniarni prerobenej na dielňu v Dessau, sa totiž potvrdilo to, na čo už poukazovalo mnoho vedcov: Kto chce skúmať plynové motory, ten musí dokázať presne určiť výhrevnosť plynu. Pre tieto účely však v tej dobe neexistovali žiadne vhodné meracie aparatúry. Myšlienkou Junkersa preto bolo vytvoriť kalorimeter (zariadenie na meranie tepla), ktorý dokáže zmerať akékoľvek teplo, ktoré spaľovaný plyn predáva konštantnému pretekajúcemu množstvu vody, a následne indikovať túto hodnotu na stupnici - ako výhrevnosť plynu. 

V roku 1931 dodal na trh prvý automatický plynový prietokový ohrievač vody s automatickým otváraním prívodu plynu do horáka po otvorení vodovodného uzáveru. Keď v roku 1932 dodala jeho továreň v Dessau miliónty plynový ohrievač vody, zanechal jej zakladateľ výrobu tepelnej techniky, aby sa mohol ďalej venovať už iba výrobe lietadiel.

Najviac slávy mu priniesol vývoj lietadiel. Postavil vlastnú továreň a vyrobil prvé celokovové dopravné lietadlo Junkers F-13. Z jeho konštrukčnej kancelárie vyšiel aj vo svojej dobe veľmi obľúbený Junkers Ju 52, nechválne známy Junkers Ju 87 Stuka, univerzálny Junkers Ju 88, ale aj mnohé ďalšie stroje, ktoré nemalou mierou zasiahli do druhej svetovej vojny.

## Iné projekty

Kategória:Narodenia v 1859
Kategória:Úmrtia v 1935
Kategória:Nemeckí leteckí konštruktéri
Kategória:Nemeckí vedci
Vojtech Alexander

Prof. MUDr. **Vojtech Alexander**, krstený **Vojtech Ignác Alexander**, (* 31. máj 1857, Kežmarok – † 15. január 1916, Budapešť) bol slovenský lekár a fyzik.

## Život
Vojtech Alexander sa narodil v Kežmarku, dobové č. p. 295 do rodiny Ignáca Alexandra a Matildy, rodenej Beck. Stredoškolské vzdelanie získal v rodnom Kežmarku, potom študoval medicínu na Lekárskej fakulte Univerzity v Budapešti. Po ukončení štúdia v roku 1881 pôsobil na Anatomickom ústave v Budapešti ako asistent, neskôr sa vracia do rodiska ako praktický lekár. Bol dlhoročným tajomníkom Spolku lekárov a lekárnikov na Spiši a redaktorom jeho ročenky. 

Po prvej správe o lúčoch X odcestoval do Würzburgu, kde sa stretol s W. C. Röntgenom, aby sa podrobne zoznámil s jeho vynálezom. Špecializoval sa na röntgenológiu a už v roku 1896 prvý v Uhorsku robil röntgenologické pokusy. Jeho prvá snímka bola zhotovená už v roku 1898. Jeho prístroj je uložený v Múzeu v Kežmarku. V roku 1897 po zakúpení nového aparátu robí stereoskopické snímky. Vypracoval metodiku tzv. plastického snímkovania a založil plastickú röntgenológiu, v čom mu patrí priekopnícke svetové uznanie. Zhotovil sériu snímok embryonálneho vývinu človeka a podrobne rozobral vývoj pľúcnej tuberkulózy.

Informácie o svojich výskumoch podal na zasadnutiach Spolku uhorských lekárov v Budapešti, kde prednášal o osifikácii kostí, čo dokumentoval svojimi snímkami. V roku 1905 sa zúčastnil na prvom zjazde röntgenológov, kde bol poverený predsedaním a jeho štúdie o röntgenologickej problematike boli publikované v nemeckých i anglických odborných časopisoch. 

V roku 1907 bol menovaný vedúcim novozriadeného röntgenologického laboratória na klinike v Budapešti, kde sa v r. 1909 habilitoval z odboru röntgenológie. V roku 1914 bol menovaný za mimoriadneho profesora. O svojom výskume publikoval 59 vedeckých prác. 

Vojtech Alexander zomrel 15. januára 1916 v Budapešti, pochovaný je v Kežmarku.

## Iné projekty

## Externé odkazy
* Záznam o pokrstení v matrike katolíckej farnosti Kežmarok
*

Kategória:Osobnosti z Kežmarku
Kategória:Slovenskí fyzici
Kategória:Slovenskí lekári
Kategória:Slovenskí univerzitní profesori
Kategória:Rádiológia
Kategória:Osobnosti Evanjelického lýcea v Kežmarku
Chlorid sodný

**Chlorid sodný** (NaCl; iné názvy: **kuchynská soľ**, **jedlá soľ**, **soľ**) je dôležitá minerálna látka ľudskej a zvieracej potravy. Používa sa ako korenie aj ako technická surovina v chemickom priemysle a ekonomike. V prírode sa vyskytuje ako minerál halit.

## Najväčší výrobcovia

Najväčšími výrobcami v 90. rokoch 20. storočia boli: USA, Čína, bývalý Sovietsky zväz, Kanada, Austrália, Nemecko, Spojené kráľovstvo, Francúzsko, Poľsko, Taliansko, Holandsko, Rumunsko.

## Druhy
# **Varená jedlá soľ** je chlorid sodný získaním pečením soľanky z prírodných ložísk s malým podielom anorganických solí, ktoré sa s ňou vyskytujú prirodzene v ložisku soli, alebo s účelovým podielom prídavných látok.
# **Morská jedlá soľ** je chlorid sodný získaný odparovaním morskej vody s podielom stopových prvkov a zlúčenín, ktoré sa s ňou vyskytujú v prírode, alebo s účelovým podielom prídavných látok.
# **Kamenná jedlá soľ** je chlorid sodný získaný drvením a mletím banským spôsobom dobývanej soli z prírodných ložísk s malým podielom anorganických solí, ktoré sa s ňou vyskytujú prirodzene v ložisku soli, alebo s účelovým podielom prídavných látok.
# **Jódovaná soľ** je zmes chloridu sodného s jodidom draselným alebo jodičnanom draselným.
# **Fluorovaná soľ** je zmes chloridu sodného s fluoridom draselným. Využíva sa ako prostriedok exogénnej skupinovej fluoridácie.
# **Jedlá soľ s nízkym množstvom sodíka** alebo **jedlá soľ s veľmi nízkym množstvom sodíka** je zmes kryštalického chloridu sodného a chloridu draselného.

## Spracovanie soli
* Jodácia je účelové pridávanie jódu do jedlej soli vo forme jodidu draselného alebo jodičnanu draselného počas technologického procesu jej výroby pri dodržiavaní technologických podmienok optimálnej homogenizácie.
* Fluorácia je účelové pridávanie fluóru do jedlej soli vo forme fluoridu draselného počas technologického procesu jej výroby pri dodržiavaní technologických podmienok optimálnej homogenizácie.
* Spekanie soli je proces, ktorý prebieha vplyvom vzdušnej vlhkosti a spôsobuje spojenie zrniek soli do pevnej hmoty.

## Výroba
Jeden zo spôsobov výroby chloridu sodného je pomocou chemickej reakcie kyseliny chlorovodíkovej (HCl) a hydroxidu sodného (NaOH) za vzniku **chloridu sodného (NaCl)** a vody (H<sub>2</sub>O).

HCl + NaOH → NaCl + H2O

## Iné projekty

## Externé odkazy
* Potravinový kódex 

 

Sodný
Sodný
Kategória:Zlúčeniny sodíka
Kategória:Jedlá
01
01
03
Soľ (chémia)

Ako **soľ** sa označujú:
* látky (zlúčeniny) pôvodne svojou štruktúrou podobné kuchynskej soli,  ktoré sa dajú vyrobiť reakciou kyselín so zásadami (neutralizácia) 
* v modernej chémii: látky, v ktorých je iónová väzba, a ktoré tvoria kryštalickú mriežku z katiónov a aniónov

Bežné soli ako chlorid sodný, dusičnan draselný či síran horečnatý spĺňajú obidve definície,  ale napríklad chlorid titaničitý len prvú definíciu, pretože je nevodivý.

Typickými vlastnosťami solí sú vysoká teplota topenia (kuchynská soľ 801&nbsp;°C) a rozpustnosť v polárnych rozpúšťadlách (napr. vo vode) za vzniku elektrolytov. V biológii sa veľa dôležitých látok dostáva do tiel vo forme solí, ktoré sa potom menia na ióny (vápnik; (Ca)  horčík; (Mg)  sodík; (Na) minerálne látky a pod.). 

## Delenie
* kyslé soli: vznikajú pri neúplnej neutralizácii viacsýtnych kyselín a preto obsahujú vodík (napr. NaHSO4); podľa počtu atómov vodíka spotrebovaných pri neutralizácii sa rozlišujú:
** primárne soli
** sekundárne soli
** terciárne soli
* zásadité soli: vznikajú pri neúplnej neutralizácii viacsýtnych zásad a preto obsahujú hydroxidové skupiny (napr. Mg(OH)Cl)

### Niektoré vlastnosti solí
* V tuhom stave obvykle nevedú elektrický prúd, v tavenine a v roztokoch sú obvykle dobrými vodičmi elektrického prúdu.
* V prírode sa obvykle nachádzajú v kryštalickom stave.
* V kryštáloch solí sú iónové väzby. Tieto väzby sú veľmi pevné a zapríčiňujú vysokú teplotu topenia a varu.
* Väčšina solí je vo vode rozpustná. Vodný roztok takýchto solí obsahuje katióny a anióny rozpustenej soli.
*Soľ nemení svoju farbu vo vode. To dokáže len cukor.

### Príklady solí
*NaCl - chlorid sodný, výroba : NaOH, Cl2, Na, kuchynská soľ
*AgBr - bromid strieborný. Kryštalická látka, citlivá na svetlo, výroba fotografických materiálov
*Na2CO3 - uhličitan sodný, biela - kryštalická látka, výroba skla a pracích prostriedkov.
*CaCO3 - uhličitan vápenatý, biela, nerozpustná látka, v prírode sa vyskytuje vo vápenci, stavebný materiál, vyrába sa pálením vápenca, používa sa ako prísada pri výrobe železa a ako vápenaté minerálne hnojivo
*NaNO3 - dusičnan sodný, biela, kryštalická látka, použitie pri výrobe pušného prachu
*AgNO3 - dusičnan strieborný, biela kryštalická látka, použitie v kožnom lekárstve, významné analytické skúmadlo.
* CaSO4 - síran vápenatý, kryštalizuje ako dihydrát CaSO4 .2H2O (sadrovec), nerozpustný vo vode, požitie na výrobu pálenej sadry, prísada do cementu a hnojív
* CuSO4 - síran meďnatý, kryštalizuje ako pentahydrát CuSO4 .5H2O (modrá skalica), žíhaním stráca vodu a vzniká biely hygroskopický prášok CuSO4. Použitie: na výrobu farieb, na elektrolytické pomeďovanie, proti plesniam, na morenie obilia.
Michal Algöver

**Michal Algöver** (* 19. január 1826, Šúr, Maďarsko – † 9. december 1908, Balážske Ďarmoty, Maďarsko) bol slovenský matematik, úradník a zememerač.

## Život
Narodil sa v maďarskom Šúri ako syn evanjelického farára a študoval na gymnáziách v Banskej Štiavnici, Lučenci a Kežmarku. Od roku 1853 pôsobil ako zememerač v službách grófa Zichyho na jeho panstvách v okolí Balážskych Ďarmôt (maď. *Balassagyarmat*), sám býval v Podlužanoch (pri Slovenských Ďarmotách).

Bol autorom prvej po slovensky písanej matematickej učebnice-príručky, ktorú vydal pod názvom *Počto- a meroveda* v roku 1861, teda ešte pred známou učebnicou Martina Čulena. Práca bola písaná pre praktické potreby obyvateľstva, s podtitulom *Príručný pomocník v škole, doma i v hospodárstve, obchode a priemysle*. Ako účastník slovenského národného a matičného hnutia prispieval do celého radu slovenských denníkov a časopisov, v ktorých publikoval aj články s matematicko-prírodovedným obsahom. Bol zakladajúcim členom Matice slovenskej, členom výboru a viacerých jej vedeckých odborov, medzi nimi aj pododboru *počtovedo-silozpytného*. V osobitnom spise obhajoval aj používanie štúrovskej slovenčiny, pravdepodobne s tým súvisí aj priekopnícke používanie národného jazyka v matematickej publikácii.

Zomrel 9. decembra 1908 v Balážskych Ďarmotách.

## Dielo
* 1861 - *Počto- a meroveda*

## Externé odkazy
*

Kategória:Slovenskí matematici
Kategória:Slovenskí autori náučnej literatúry
Karol Antolík

** Karol Antolík ** (* 28. január 1843, Studenec – † 20. jún 1905, Bratislava) bol slovenský lekár a fyzik.

## Rodina
* Otec: Martin Antolik
* Matka: Zuzana rod. Benašková

## Život

Karol Antolík sa narodil v Studenci. Študoval na gymnáziách v Levoči, Prešove a Veľkom Varadíne, matematiku a fyziku na budapeštianskej univerzite, kde jeho učiteľmi boli Š. A. Jedlík a O. Petzvalal. Najmä prvý z nich mal na jeho neskoršiu vedeckú dráhu mimoriadny vplyv tak výberom predmetu výskumu ako aj experimentálnym zameraním. Absolvoval aj ročný študijný pobyt na nemeckých univerzitách, o. i. v Berlíne pracoval v Helmholtzových laboratóriách a v Heidelbergu navštevoval prednášky R. W. Bunsena a G. H. Quinckeho. Pôsobil ako profesor na stredných školách v Kaposvári, Košiciach, Arade a napokon v Bratislave, kde bol od roku 1893 až do svojej smrti aj riaditeľom reálky.

## Práca
Venoval sa experimentálnemu skúmaniu elektrického iskrového výboja, spočiatku najmä metódou Lichtenbergových obrazcov, neskôr vlastnou originálnou metodikou. Dráhu kĺzavého iskrového výboja zachytával na začadenom povrchu sklenej doštičky, príp. iných telies a zo zanechaných stôp výboja sa pokúšal vysvetliť niektoré vlastnosti elektrickej iskry. Výsledky svojich pokusov publikoval aj v známom Poggendorffovom fyzikálnom časopise Annalen der Physik, kde upútali pozornosť Ernsta Macha a jeho spolupracovníkov. E. Mach v Antolíkovej metóde objavil možnosť využitia k akustickým výskumom, a tak pokusy zručného stredoškolského profesora sa stali východiskom viacročnej série experimentov s explóziami, ktoré prostredníctvom skúmania rázových vĺn doviedli Macha k viacerým dôležitým objavom modernej aerodynamiky. K. Antolík sa neskôr stal *umelcom* Lichtenbergových obrazcov a venoval sa aj iným pokusom z oblasti elektrostatiky a akustiky. Pozoruhodné sú jeho výsledky, ktoré dosahoval pri skúmaní chvenia napnutých blán (membrán) rôznymi modifikáciami Chladniho metódy zvukových obrazcov. Okrem celého radu štúdií bol autorom učebnice experimentálnej fyziky a zbierky demonštračných pokusov.

## Externé odkazy
* Záznam o narodení a krste v matrike riadok 9 - farnosť Spišská Kapitula
* 

Kategória:Slovenskí fyzici
Kategória:Osobnosti zo Studenca
Anton Auxt

PhDr. **Anton Auxt** (* 25. august 1931, Čierny Balog – † 24. február 1987, Banská Bystrica) bol slovenský pedagóg a matematik.

## Život
Anton Auxt sa narodil v Čiernom Balogu. Maturoval na Gymnáziu v Brezne v roku 1951. V rokoch 1951–1954 študoval matematiku a fyziku na Pedagogickej fakulte SU v Bratislave. Po skončení štúdia v roku 1954 nastúpil na Pedagogickú školu v Leviciach, ale ešte v tom istom roku prešiel na Jedenásťročnú strednú školu do Handlovej. Tu pôsobil až do roku 1963 ako učiteľ, zástupca riaditeľa a riaditeľ. V rokoch 1963–1969 bol krajským školským inšpektorom v Banskej Bystrici, v rokoch 1969–1971 bol vedúcim pedagogického oddelenia Ministerstva školstva ČSSR. Od roku 1971 bol vedúcim kabinetu matematiky na Krajskom pedagogickom ústave v Banskej Bystrici a v rokoch 1975–1982 bol riaditeľom tohto ústavu. Pôsobil ako externý učiteľ na Pedagogickej fakulte v Banskej Bystrici. Autorsky pripravil študijné materiály: *Základné poznatky o množinách*, *Množinovo logický jazyk matematiky* (Pedagogický ústav Bratislava,1976), študijný text *Kombinatorika v úlohách* (KPÚ Banská Bystrica, 1977). Bol tiež spoluautorom učebníc *Matematika pre 8. ročník ZŠ*, *Rysovanie* (SPN, Bratislava 1983) a *Cvičenie z matematiky pre 6. ročník ZŠ* (SPN, Bratislava 1981). V roku 1982 bol menovaný riaditeľom Ústredného ústavu pre vzdelávanie učiteľov v Bratislave a v rokoch 1984–1987 ako vývojový pracovník v n. p. Učebné pomôcky v Banskej Bystrici. Bol dlhoročným členom JČMF.

Zomrel 24. februára 1987 v Banskej Bystrici. 

## Externé odkazy
* 

Kategória:Osobnosti z Čierneho Balogu
Kategória:Slovenskí pedagógovia
Kategória:Slovenskí matematici
Wienerova cena

**Wienerova cena** je ocenenie udelované matematikom za výnimočný prínos v oblasti aplikovanej matematiky. Cenu udeľujú spoločne Americká matematická spoločnosť a Spoločnosť pre priemyslovú a aplikovanú matematiku. Laureát musí byť riadnym členom jednej z týchto spoločností a musí byť občanom USA, Kanady alebo Mexika. Cena sa udeľuje od roku 1970. Do roku 2000 sa cena udeľovala každých 5 rokov a od roku 2004 sa udeľuje každé 4 roky. Súčasťou ceny je aj finančná odmena vo výške 5000 USD.
Cena bola založená v roku 1967 na počesť profesora Norberta Wienera.

## Pozri aj
* Abelova cena
* Nevanlinova cena
* Nobelova cena
* Fieldsova medaila

## Externé odkazy
* http://www.ams.org/prizes/wiener-prize.html  – Oficiálna stránka Wienerovej ceny (po anglicky )

Kategória:Vedecké ocenenia
Kategória:Matematika
Kategória:Eponymické termíny v matematike
Ján Bahýľ

**Ján Bahýľ** (* 25. máj 1856, Zvolenská Slatina – † 13. marec 1915, Bratislava) bol slovenský konštruktér a vynálezca.

## Život
Ján Bahýľ sa narodil vo Zvolenskej Slatine do evanjelickej roľníckej rodiny Martina Bahýľa (v matrike písaný „Bahily“) a Zuzany, rod. Chovancovej. Študoval na gymnáziu vo Zvolene, neskôr na vyššej vojenskej odbornej škole ženijno-stavebného smeru so špeciálnym zameraním na vojenské opevnenia. Ako stavebný technik pôsobil vo vtedajšej rakúskej časti Poľska, v Haliči a až do roku 1895 v Dalmácii. Neskôr sa presťahoval do Bratislavy.

Mal mimoriadne technické nadanie, zaoberal sa množstvom rôznych problémov z odboru vojenskej vedy, vojenskej stavebnej techniky, strojárstva a pod. Vypracoval celý rad návrhov na zlepšenie delostreleckej techniky i železničnej dopravy, kde sa od roku 1888 zaoberal automatickým spájaním vlakových súprav.

V roku 1894 vypracoval návrh konštrukcie helikoptéry s pohonom ľudskej sily. 13. augusta 1895 dostal patentové privilégium realizovať navrhovaný patent. Termín realizácie však nebol dodržaný. Neskôr nadväzuje kontakt s výrobcom kočov Antonom Marschallom. V rokoch 1901 – 1903 vzniká v Marschallovej dielni zlepšený model Bahýľovej helikoptéry nazvaný AVION – v máji 1905 prihlásený na uhorskú ohlasovňu v Budapešti. Uhorská ohlasovňa im vydala v januári 1906 tzv. szabadalmi leírás (popis patentu), ale ďalší osud helikoptéry nie je známy. Rovnako nie je známa skutočnosť, že spolu s A. Marschallom skonštruoval v rokoch 1895 – 1897 prvý automobil s benzínovým motorom a akumulátorom na Slovensku.

Jeho práce mali kladný prínos na rozvoj helikoptér.

V rokoch 1895 – 1914 bol predsedom vzduchoplavebnej organizácie v Martine. 
V roku 1978 bol nakrútený dokumentárny film o diele Jána Bahýľa s názvom *Premožiteľ Edisona*.

## Patenty
Udelili mu 17 vojenských a iných technických patentov, napr.:
* helikoptéra poháňaná benzínovým motorom
* balón so vzdušnou turbínou
* tank na parný pohon
* zariadenie na spájanie vagónov
* vynález výťahu na Bratislavskom hrade
* spolu s Antonom Marschallom zostrojili prvý automobil s benzínovým pohonom na Slovensku
* vložku do kachlí na lepšie využitie paliva
* patent na využitie spádu kanalizačnej siete na výrobu elektrickej energie

## Referencie

## Iné projekty
 

## Externé odkazy
* Záznam o narodení a krste v matrike (riadok 34)
* 
* BAHÝL, Ján  
*Rozhovor s novinárkou Katarínou Hanzelovou, ktorá je z rodiny Jána Bahýľa 

Kategória:Slovenskí vynálezcovia
Kategória:Osobnosti na slovenských poštových známkach
Kategória:Slovenskí konštruktéri
Kategória:Osobnosti zo Zvolenskej Slatiny
Peter Baláž (fyzik)

Doc. RNDr. **Peter Baláž**, CSc. (* 3. september 1917, Dubodiel – † 1. jún 1998, Bratislava) bol slovenský fyzik a pedagóg.

## Život

Peter Baláž sa narodil v Dubodiele pri Trenčíne. Po absolvovaní učiteľského ústavu vyučoval v Hornej Súči, v Nemšovej a v Trenčíne. Popri zamestnaní študoval matematiku a fyziku na Pedagogickej fakulte Slovenskej univerzity a na Prírodovedeckej fakulte Univerzity Komenského v Bratislave. V roku 1953 nastúpil na Vysokú školu pedagogickú v Bratislave. Potom prešiel na Pedagogickú fakultu UK v Trnave. Tu zotrval až do roku 1982, kedy odišiel do dôchodku. V roku 1966 obhájil hodnosť docenta a v roku 1969 získal titul RNDr. V oblasti experimentálnej fyziky podieľal sa na výskumoch v oblasti senzorickej akustiky a v tejto oblasti dosiahol vedeckú hodnosť kandidáta fyzikálno-matematických vied. V rokoch 1963 – 1981 vykonával funkciu vedúceho Katedry fyziky Pedagogickej fakulty UK v Trnave a v rokoch 1969 – 1971 aj funkciu prodekana.

Zomrel 1. júna 1998 v Bratislave. 
     
## Dielo

Napísal skriptá *Žiarenie a atomistika* (1959), *Elektrina a magnetizmus* (1962). Preložil z ruštiny do slovenčiny knihu L. I. Reznikov a kol. *Základy metodiky vyučovania fyziky* (1972). Bol autorom učebnice pre pedagogické fakulty *Fyzika III.* (1973). Spracoval *Zbierku úloh z fyziky pre stredné školy*, ktorá vyšla v piatich vydaniach. V diele *Význační fyzici* (1966) spracoval život a dielo 40 svetových významných fyzikov.

## Externé odkazy
*

Kategória:Osobnosti z Dubodiela
Kategória:Absolventi Prírodovedeckej fakulty Univerzity Komenského
Kategória:Slovenskí fyzici
Kategória:Slovenskí vysokoškolskí pedagógovia
Kategória:Experimentálni fyzici
Kategória:Vyučujúci na Pedagogickej fakulte Univerzity Komenského v Bratislave
Kategória:Absolventi Pedagogickej fakulty Univerzity Komenského v Bratislave
Štefan Banič

**Štefan Banič** (* 23. november 1870, Neštich† 2. január 1941, tamtiež) bol slovenský robotník a vynálezca.

## Život
Štefan Banič sa narodil 23. novembra 1870 v Neštichu (od roku 1960 súčasť Smoleníc) a zomrel 2. januára 1941 tamtiež. Jeho otec bol František Banič a matka Anna rod. Ščibrániová. Po skončení ľudovej školy pracoval na statku grófa Pálffyho. Pre svoje názory na maďarizáciu a Apponyiho zákony bol z práce vyhodený a následne odišiel v roku 1907 za prácou do USA. Usadil sa v meste Greenville, Mercer County, Pensylvánia. Zaujímal sa o letectvo.

## Padák
V roku 1912 bol svedkom leteckého nešťastia, v roku 1913 zostrojil prvý použiteľný padák na princípe dáždnika, ktorý sa otváral sústavou niekoľkých pružín.  Upevňoval sa pomocou popruhov na telo letca v hrudnej časti pod ramenami. Princípom bola teleskopická konštrukcia dáždnikového typu, ktorá niesla tkanivové krytie. Dňa 3. júna 1914 Štefan Banič osobne vyskúšal padák pred zástupcami Patentového úradu letectva USA, zoskočil vo Washingtone zo strechy 15-poschodovej budovy. Potom nasledovali ďalšie zoskoky aj z lietadla. 25. augusta 1914 vydal Americký patentový úrad vo Washingtone patent na Baničov padák pod číslom 1 108 484. Patentový spis obsahuje presný opis konštrukcie a jej nákresovú dokumentáciu. Americká armáda ho odkúpila, ale do výstroje zavedený nebol. Banič sa stal čestným členom The American Society for Promotion of Aviation a bol aj v Slovenskej lige v Amerike.

## Návrat na Slovensko
Zostrojenie prvého použiteľného padáka Baničovi neprinieslo bohatstvo ani slávu. V roku 1920 sa vrátil do rodnej obce, kde žil v ústraní ako murársky majster a venoval sa ovocinárstvu. Spoluobjavil jaskyňu Driny pri Smoleniciach a ložisko barytu. Zomrel 2. januára 1941.

## Pamätníky
V Bratislave na Letisku M. R. Štefánika má postavený pomník. Pomník bol odhalený v roku 1970. Dňa 14. júna 2006 odhalili pomník Štefana Baniča v jeho rodných Smoleniciach. Peniaze naň venovali veteráni z Klubu vojenských výsadkárov. Jeho pamiatku v rodnej obci pripomína aj náhrobný kameň v tvare padáka a pamätná tabuľa na rodnom dome. Na jeho počesť bola v Múzeu Molpír v Smoleniciach zriadená pamätná izba. Bol vyobrazený aj na známkach.
V roku 2020 bola na počesť Štefana Baniča vydaná 10€  strieborná minca 

## V kultúre
V roku 1987 nakrútil režisér Peter Hledík o životnom príbehu Štefana Baniča film pod názvom *Miliónový chlap*. Hlavnú úlohu Štefana Baniča si zahral český herec Jiří Kodeš.

## Referencie

## Iné projekty

## Externé odkazy
* 
* Patent US1108484 zdigitalizovaná podoba patentu na padák
* Záznam o narodení a krste v matrike záznam číslo 55 - farnosť Boleráz

Kategória:Slovenskí vynálezcovia
Kategória:Osobnosti USA slovenského pôvodu
Kategória:Slovenskí konštruktéri
Kategória:Osobnosti na slovenských poštových známkach
Kategória:Osobnosti zo Smoleníc
Supermasívna čierna diera

thumb|Hore: umelcova predstava supermasívnej čiernej diery, ktorá si priťahuje hmotu z neďalekej hviezdy. Dole: obrázky, o ktorých sa predpokladá, že zobrazujú supermasívnu čiernu dieru, ktorá zhltáva hviezdu v galaxii RXJ 1242-11. Vľavo: röntgenová snímka. Vpravo: optická snímka. Stránka: chandra.harvard.edu/photo/2004/rxj1242/

**Supermasívna čierna diera** je čierna diera, ktorej hmotnosť je v rozmedzí miliónov alebo miliárd hmotností Slnka.

Predpokladá sa, že Mliečna cesta má v galaktickom strede jednu takúto supermasívnu čiernu dieru Sagittarius A*.
 
Supermasívna čierna diera má niektoré zaujímavé vlastnosti, ktorými sa líši od svojej menej hmotnej sesternice:
* Priemerná hustota supermasívnej čiernej diery môže byť veľmi nízka, v skutočnosti môže byť nižšia ako hustota vody. Je tomu tak, pretože polomer čiernej diery sa so zväčšujúcou hmotnosťou lineárne predlžuje. Následne, hustota sa so štvorcom hmotnosti zmenšuje.
* Slapové sily v blízkosti horizontu udalostí sú podstatne slabšie. Pretože je stredová singularita veľmi ďaleko od horizontu, hypotetický astronaut, ktorý by cestoval smerom do stredu čiernej diery by nepociťoval významnú slapovú silu, až pokým by sa nedostal do čiernej diery veľmi hlboko.

Čierne diery takejto veľkosti môžu vzniknúť len dvomi spôsobmi: pomalým prírastkom hmoty (začínajúc z hviezdnej veľkosti) alebo nepriamo pôsobením vonkajšieho tlaku v prvých momentoch Veľkého tresku.
Prvý spôsob si vyžaduje dlhý čas a veľké množstvá dostupnej hmoty pre rast čiernej diery.

Väčšina, ak nie všetky galaxie majú vo svojom strede supermasívnu čiernu dieru. Priame Dopplerove merania hmoty, ktorá obklopuje jadro blízkych galaxií, odhalili veľmi rýchly pohyb, ktorý je možný len za pomoci vysokej koncentrácie hmoty v strede. Jediný v súčasnosti známy objekt, ktorý môže zaplniť tak malý priestor dostatočným množstvom hmoty, je čierna diera. Pre ďaleké aktívne galaxie sa predpokladá, že šírka spektrálnych čiar je spojená s hmotnosťou čiernej diery, ktorá poháňa motor aktívnej galaxie.

Vedci sa domnievajú, že takéto supermasívne čierne diery v stredoch mnohých galaxií sú „motormi“ aktívnych objektov, akými sú napríklad seyfertove galaxie a kvazary. Sagittarius A* je pravdepodobne supermasívna čierna diera v strede našej Mliečnej cesty (nachádza sa v súhvezdí Strelca).

V máji 2004 oznámil Paolo Padovani a iní významní astronómovia svoj objav 30 predtým skrytých supermasívnych čiernych dier mimo Mliečnej cesty. Ich objav tiež naznačil, že existuje aspoň dvakrát viac týchto čiernych dier, ako sa predtým predpokladalo.

Kategória:Čierne diery
Kategória:Galaxie
Dirigent

[thumb|Francúzsky dirigent [Charles Lamoureux]]
**Dirigent**, resp. **dirigentka** (z lat. 1. príčastia *dirigens* slovesa *dirigere* = „dirigovať, riadiť“) je osoba, ktorá vedie orchester a spevácky zbor pri naštudovaní a interpretácii hudobných, alebo hudobno-dramatických diel.

Dirigent sa ako samostatná funkcia objavuje až na konci 18. storočia. Dovtedy viedla orchester osoba, ktorá hrala na čembalo, alebo na iný klávesový nástroj. Táto funkcia je potrebná hlavne pri skladbách veľkého obsadenia, či už to je opera alebo symfónia.

## Iné projekty

## Pozri aj
* zoznam dirigentov

Kategória:Povolania
Kategória:Hudba
Branislav

**Branislav** je v Slovenčine mužské krstné meno. Má slovanský pôvod s významom „slávny bojovník, slávny ochranca“. Doslovný význam: „bráň slávu“.

## Meniny
*10. marec

## Známi nositelia mena
*Branislav Bystriansky, slovenský herec
*Branislav Celler, slovenský politik
*Braňo Holíček, slovenský herec
*Branislav Ivanović, srbský futbalista
*Branislav Jánoš, slovenský hokejista
*Branislav Konrád, slovenský hokejový brankár
*Branislav Kováč, slovenský raper
*Branislav Kšiňan, slovenský pesničkár
*Branislav Mezei, slovenský hokejista
*Braňo Mojsej, slovenský spevák
*Branislav Ondruš, slovenský politik
*Branislav Opaterný, slovenský politik
*Branislav Sitár, slovenský vedec, viceprezident Európskej organizácie pre jadrový výskum (CERN)
*Branislav Škripek, slovenský politik
*Branislav Záhradník, slovenský politik

## Ďalej pozri
* Zoznam krstných mien

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Robert Engle

**Robert Franklin Engle** (* 10. november 1942, Syracuse, New York) je americký ekonóm, ktorý dostal Nobelovu cenu za ekonómiu v roku 2003 spolu s Cliveom Grangerom.

## Vybrané práce
* *Autoregressive Conditional Heteroskedasticity With Estimates of the Variance of U.K. Inflation* Econometrica 50 (1982): 987-1008.
* *Estimation of Time Varying Risk Premia in the Term Structure: the ARCH-M Model* (with David Lilien and Russell Robins), Econometrica 55 (1987): 391-407. 
* *Co-integration and Error Correction: Representation, Estimation and Testing* (with Clive Granger), Econometrica 55 (1987): 251-276. 
* *Semi-parametric estimates of the relation between weather and electricity demand* (with C. Granger, J. Rice and A. Weiss), Journal of American Statistical Association 81 (1986): 310-320. 
* *Exogeneity* (with David F. Hendry and Jean-Francois Richard), Econometrica 51 (1983): 277-304. 
* *Asset Pricing with a Factor ARCH Covariance Structure: Empirical Estimates for Treasury Bills* (with V. Ng, and M. Rothschild) Journal of Econometrics 45 (1990):  213-237. 
* *Dynamic Conditional Correlation - A Simple Class of Multivariate GARCH Models*  Journal of Business and Economic Statistics (júl 2002)

## Iné projekty

Kategória:Ekonómovia USA
Kategória:Autori náučnej literatúry USA
Kategória:Absolventi Cornell University
Kategória:Osobnosti zo Syracuse (New York)
Alfred Hitchcock

Sir **Alfred Joseph Hitchcock**, KBE (* 13. august 1899, Londýn, Spojené kráľovstvo – † 29. apríl 1980, Los Angeles, Kalifornia, USA) bol anglický filmový režisér. Bol inovátorom v oblasti trileru a hororu. Patrí medzi najvýznamnejších režisérov všetkých čias. Často sa mu hovorí aj „Majster napätia“.

## Filmografia
### Nemé filmy
* 1925 Bludisko lásky (The Pleasure Garden)
* 1926 Skalný orol (The Mountain Eagle)
* 1926 Príšerný hosť (The Lodger: A Story of the London Fog)
* 1927 Na šikmej ploche (Downhill)
* 1927 Žena so zlou povesťou (Easy Virtue)
* 1927 Svetový šampión (The Ring)
* 1928 Farmárova žena (The Farmer's Wife)
* 1928 Rozmary bohatej ženy (Champagne)
* 1929 …a neuveď nás do pokušenia (The Manxman)
  
### Zvukové filmy
* 1929 Jej spoveď (Blackmail)
* 1930 Juno a páv (Juno and the Paycock)
* 1930 Proces Mary Baringovej (Murder!)
* 1931 Boj na nôž (The Skin Game)
* 1932 Číslo sedemnásť (Number Seventeen)
* 1932 Bohatí a cudzí (Rich and Strange)
* 1933 Viedenské valčíky (Waltzes from Vienna)
* 1934 Muž, ktorý vedel príliš veľa (The Man Who Knew Too Much)
* 1935 Tridsaťdeväť stupňov (The 39 Steps)
* 1936 Štyria vyzvedači (Secret Agent)
* 1936 Sabotáž (Sabotage)
* 1937 Mladý a nevinný (Young and Innocent)
* 1938 Zmiznutie starej dámy (The Lady Vanishes)
* 1939 Hostinec Jamajka (Jamaica Inn)
* 1940 Rebecca
* 1940 Zahraničný dopisovateľ (Foreign Correspondent)
* 1941 Pán Smith s manželkou (Mr. And Mrs. Smith)
* 1941 Podozrenie (Suspicion)
* 1942 Sabotér (Saboteur)
* 1943 Ani tieň podozrenia (Shadow of a Doubt)
* 1944 Záchranný čln (Lifeboat)
* 1945 Rozdvojená duša (Spellbound)
* 1946 Povestný muž (Notorious)
* 1948 Prípad Paradineová (The Paradine Case)
* 1948 Povraz (Rope)
* 1949 Pod obratníkom Kozorožca (Under Capricorn)
* 1950 Tréma (Stage Fright)
* 1951 Cudzinci vo vlaku (Strangers on a Train)
* 1953 Spovedám sa (I Confess)
* 1954 Vražda na objednávku (Dial „M“ for Murder)
* 1954 Okno do dvora (Rear Window)
* 1955 Chyťte zlodeja (To Catch a Thief)
* 1955 Problémy s Harrym (The Trouble With Harry)
* 1956 Muž, ktorý vedel príliš veľa (The Man Who Knew Too Much)
* 1957 Nepravý muž (The Wrong Man)
* 1958 Vertigo (Vertigo)
* 1959 Na sever severozápadnou linkou (North by Northwest)
* 1960 Psycho
* 1963 Vtáci (The Birds)
* 1964 Marnie
* 1966 Roztrhnutá opona (Torn Curtain)
* 1969 Topaz
* 1972 Besnenie (Frenzy)
* 1976 Rodinné sprisahanie (Family Plot)

## Ocenenie
* 1973, Grand Master Award

## Pozri aj
* Hitchcock (film)

## Iné projekty

## Externé odkazy
* 
* 

Kategória:Britskí filmoví režiséri
Kategória:Hollywoodsky chodník slávy
Kategória:Naturalizované osobnosti USA
Kategória:Osobnosti z Londýna
Jozef Baraník

**Jozef Baraník** (* 6. december 1903, Rajec – † 24. september 1983, Žilina) bol slovenský pedagóg a fyzik.

## Život
Jozef Baraník sa narodil v Rajci. Po skončení reálky v Žiline študoval na Karlovej univerzite v Prahe aprobáciu matematika a fyzika pre stredné školy. V roku 1928 sa stal členom JČMF a na ustanovujúcej schôdzi pobočky JČSM v Žiline 17. novembra 1956 bol zvolený za predsedu pobočky. Svojou aktívnou činnosťou sa pričinil o úspešný rozvoj pobočky, ktorú bolo možné zaradiť medzi najaktívnejšie v bývalej ČSR.

Ako pedagóg pôsobil na stredných školách v Košiciach a v Žiline, kde vykonával funkciu krajského inšpektora. Ako učiteľ vo svojej odborno-výchovnej práci viac inklinoval k fyzike. Vychoval generácie žiakov, ktorí sa v praktickom živote venovali spoločensko-prospešnej činnosti.

Zomrel 24. septembra 1983 v Žiline. 

## Externé odkazy
*

Kategória:Slovenskí fyzici
Kategória:Slovenskí stredoškolskí pedagógovia
Kategória:Absolventi Karlovej univerzity
Kategória:Osobnosti z Rajca
Peter Pavol Bartoš

RNDr. **Peter Pavol Bartoš** (* 11. jún 1901, Stará Turá – † 18. december 1975, Bratislava) bol slovenský pedagóg a matematik.

## Život
Narodil sa v Starej Turej, vo vtedajšom okrese Trenčín. Životná dráma P. P. Bartoša je svojím záujmom o matematiku svojrázne zaujímavá a pozoruhodná. Už počas gymnaziálneho štúdia sa venoval matematike. Okolnosti mu však neumožnili ďalšie štúdium. A tak po maturite v roku 1921 – 1922 absolvoval v Martine kurz pre notárov. Tu sa dostal do styku s Ústredím slovenských ochotníckych divadiel. Po skončení notárskeho kurzu stal sa prvým tajomníkom ÚSOD, pričom spolupracoval so Štefanom Krčmérym, redigoval edíciu Slovenský divadelný ochotník, pestoval čulé styky s pridruženými krúžkami. Notárom bol viac ako 10 rokov – naposledy v Bratislave-Petržalke. Pre očnú chorobu odišiel do výslužby a začal v Brne študovať matematiku a fyziku na Prírodovedeckej fakulte Masarykovej univerzity. Po ukončení štúdia v roku 1936 pôsobil na gymnáziách v Rimavskej Sobote, v Tisovci, v Banskej Bystrici a v Zlatých Moravciach. K jeho žiakom patrila napr. aj B. Kolibiarová. V roku 1961 po druhýkrát a natrvalo odišiel do penzie.

Zomrel 18. decembra 1975 v Bratislave.

## Dielo
P. P. Bartoš uplatnil svoje odborné znalosti a pedagogické skúsenosti pri tvorbe učebníc matematiky pre stredné školy a aj ako autor úloh pre Matematickú olympiádu. Publikoval desiatky odborných a pedagogických prác, čím sa podieľal na zvyšovaní úrovne vyučovania matematiky. V publikačnej činnosti veľmi tvorivo pokračoval aj po odchode do dôchodku. Vedecké práce z oblasti elementárnej geometrie a teórie čísel uverejňoval v Matematickom časopise a v Časopise pro pěstování matematiky. Bol členom redakčnej rady časopisu Matematika v škole. Za úspešnú odbornú a pedagogickú činnosť bol vyznamenaný medailou J. A. Komenského, JSMF mu v roku 1975 udelila titul *Zaslúžilý člen*. 

## Externé odkazy
*

Kategória:Slovenskí matematici
Kategória:Osobnosti zo Starej Turej
Richard von Weizsäcker

**Richard von Weizsäcker** (, * 15. apríl 1920, Stuttgart, Nemecko – † 31. január 2015, Berlín)  bol nemecký politik (člen strany CDU, *Christlich Demokratische Union*). Bol šiestym prezidentom Nemecka od roku 1984 do 1994.

## Referencie


## Iné projekty

Kategória:Nemeckí politici
Kategória:Prezidenti Nemecka
Kategória:Osobnosti zo Stuttgartu
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Nositelia Radu holandského leva
Kategória:Absolventi Univerzity v Göttingene
Kategória:Nositelia Záslužného radu Maďarskej republiky
Kategória:Rytieri Rádu slona
Brandenbursko

**Brandenbursko** (normovaný slovenský názov; staršie: **Braniborsko**, zastarano: *Branibory*, *Brandeburská zem* [t.j. bez -n-]; ) je jedna zo 16 spolkových krajín Nemecka. Obklopuje nemecké hlavné mesto - Berlín. Hlavným mestom Brandenburska je Postupim (Potsdam). Historicky je Brandenbursko nezávislým štátom, ktorý vytvoril jadro dnešného Nemecka.

## Iné projekty

## Zdroje
Spréva

thumb|right|250px|Kúpalisko na rieke Spréva, Berlín
**Spréva** (; ; ) je rieka pretekajúca cez Sasko, Brandenbursko a Berlín v Nemecku.
Pramení pri hraniciach s Českom.

## Iné projekty

Kategória:Rieky v Nemecku
Andreja Hlinku

**Andreja Hlinku** môže byť:
* Ulica Andreja Hlinku
* Námestie A. Hlinku
* Nábrežie A. Hlinku
* Park Andreja Hlinku
* Trieda Andreja Hlinku (v Nitra-Chrenová)

## Pozri aj
* Hlinkova ulica

Kategória:Andrej Hlinka
Ulica Adama Trajana

**Ulica Adama Trajana** je ulica na rovnomennom sídlisku Adama Trajana v Piešťanoch.

Pomenovaná podľa autora básne oslavujúcej piešťanské kúpele, Adama Trajana z Benešova. Celú ulicu tvoria panelové domy, jedny z najvyšších v meste.

Kategória:Ulice v Piešťanoch
Bajzova ulica (Žilina)

**Bajzova** je ulica v Žiline.

Je to sídlisková ulica a nachádza sa na sídlisku Hliny VI. Ulica začína odbočením z  Obvodovej a Poľnej ulice. Uprostred je prerušená zastavaním troch výškových panelových budov. Okrem panelových budov sa na ulici nachádzajú predajňa potravín Zdroj a  LIDL, Meniareň DPMŽ na napájanie trolejbusovej trate a Dom nábytku GEKO. V rámci zahusťovania výstavby bol na ulici v roku 2006 postavený ďalší obytný dom.

## Pôvod mena
Je pomenovaná po slovenskom spisovateľovi a katolíckom kňazovi Jozefovi Ignácovi Bajzovi (1754 - 1836).

## Externé odkazy
* Fotogaléria na zilina-galery.sk

## Zdroj
* Ulica na mape mesta

Kategória:Ulice v Žiline